section_heading: Radnja
paragraph_text: Mafijaš iz New Jerseyja Tony Soprano iz zločinačke obitelji DiMeo iznenada izgubi dah i onesvijesti se spremajući roštilj. Nakon što liječnici ne uspijevaju otkriti fizički uzrok njegova stanja, njegov gubitak svijesti biva okarakteriziran kao napad panike. Upućuju ga na psihijatricu Jennifer Melfi. Na svojem prvom sastanku, par razgovara o događajima koji su prethodili njegovoj nesvjestici.